CELEX: C2007/315/34
Language: fi
Date: 2007-12-22 00:00:00
Title: Asia C-464/06: Yhteisöjen tuomioistuimen tuomio (kolmas jaosto) 18.10.2007 (Korkeimman hallinto-oikeuden (Suomi) esittämä ennakkoratkaisupyyntö) — Avena Nordic Grain Oy:n vireille panema asia (Maatalous — Maataloustuotteiden vientitukijärjestelmä — Asetus (EY) N:o 800/1999 — 5 artikla — Vienti-ilmoituksen jättäminen — Toimittaminen telekopiona)

22.12.2007   
            
            
               FI
            
            
               Euroopan unionin virallinen lehti
            
            
               C 315/20
            
         Yhteisöjen tuomioistuimen tuomio (kolmas jaosto) 18.10.2007 (Korkeimman hallinto-oikeuden (Suomi) esittämä ennakkoratkaisupyyntö) — Avena Nordic Grain Oy:n vireille panema asia
   (Asia C-464/06) (1)
   
   (Maatalous - Maataloustuotteiden vientitukijärjestelmä - Asetus (EY) N:o 800/1999 - 5 artikla - Vienti-ilmoituksen jättäminen - Toimittaminen telekopiona)
   (2007/C 315/34)
   Oikeudenkäyntikieli: suomi
   Ennakkoratkaisua pyytänyt tuomioistuin
   Korkein hallinto-oikeus
   Pääasian asianosaiset
   
      Kantaja: Avena Nordic Grain Oy
   Oikeudenkäynnin kohde
   Ennakkoratkaisupyyntö — Korkein hallinto-oikeus — Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15.4.1999 annetun komission asetuksen (EY) N:o 800/1999 (EYVL L 102, s. 11) 5 artiklan 5 kohdan tulkinta — Telekopiona toimitetun vienti-ilmoituksen huomioon ottamatta jättäminen, kun alkuperäinen ilmoitus on toimitettu asianomaiselle viranomaiselle vasta lastauksen jälkeen — Suhteellisuusperiaate ja hyvän hallinnon periaate
   Tuomiolauselma
   Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15.4.1999 annetun komission asetuksen (EY) N:o 800/1999, sellaisena kuin se on muutettuna 17.1.2001 annetulla komission asetuksella (EY) N:o 90/2001, 5 artiklaa on tulkittava siten, että sen vastaista ei ole se, että toimivaltaiset tulliviranomaiset hyväksyvät telekopiona toimitetun maataloustuotteiden vienti-ilmoituksen, jos se on toimitettu ennen tavaroiden lastausta vientikuljetusta varten, jos tällä tavoin toimitettu ilmoitus sisältää kaikki tarpeelliset tiedot vietävien tavaroiden fyysistä tarkastusta varten ja jos kyseessä olevaan vientitapahtumaan ei liity minkäänlaista vilpillistä menettelyä tai yritystä menetellä vilpillisesti. Asia on näin, jos telekopiona toimitetussa vienti-ilmoituksessa tarkoitetut tavarat ovat saapuneet määränpäänä olevaan kolmanteen maahan ja jos myöhemmin toimitettu alkuperäinen ilmoitus on täysin yhtenevä telekopiona toimitetun ilmoituksen kanssa. Kansallisen tuomioistuimen on todennettava, täyttyvätkö nämä edellytykset pääasiassa.
   
      (1)  EUVL C 326, 30.12.2006.